CELEX: 32017R0548
Language: hu
Date: 2017-03-23 00:00:00
Title: A Bizottság (EU) 2017/548 végrehajtási rendelete (2017. március 23.) a menetíró készülékek plombájának eltávolítására vagy feltörésére vonatkozó írásbeli nyilatkozat szabványosított formájának meghatározásáról (EGT-vonatkozású szöveg. )

24.3.2017   
            
            
               HU
            
            
               Az Európai Unió Hivatalos Lapja
            
            
               L 79/1
            
         A BIZOTTSÁG (EU) 2017/548 VÉGREHAJTÁSI RENDELETE
   (2017. március 23.)
   a menetíró készülékek plombájának eltávolítására vagy feltörésére vonatkozó írásbeli nyilatkozat szabványosított formájának meghatározásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közúti közlekedésben használt menetíró készülékekről, a közúti közlekedésben használt menetíró készülékekről szóló 3821/85/EGK tanácsi rendelet hatályon kívül helyezéséről és a közúti szállításra vonatkozó egyes szociális jogszabályok összehangolásáról szóló 561/2006/EK európai parlamenti és tanácsi rendelet módosításáról szóló, 2014. február 4-i 165/2014/EU európai parlamenti és tanácsi rendeletre (1) és különösen annak 22. cikke (5) bekezdésére,
   mivel:
   
               (1)
            
            
               A 165/2014/EU rendelet meghatározza a közúti közlekedésben használt menetíró készülékek kialakítására, beépítésére, használatára, tesztelésére és vizsgálatára vonatkozó követelményeket.
            
         
               (2)
            
            
               A 165/2014/EU rendelet 22. cikkének (5) bekezdése úgy rendelkezik, hogy amennyiben a jármű javítása vagy átalakítása céljából eltávolítják vagy feltörik a plombát, a járműben el kell helyezni és meg kell őrizni egy írásbeli nyilatkozatot, amelyben szerepel a plomba eltávolításának vagy feltörésének időpontja és oka.
            
         
               (3)
            
            
               A 165/2014/EU rendelet előírja továbbá a Bizottság számára, hogy határozza meg az említett írásbeli nyilatkozat szabványosított formáját.
            
         
               (4)
            
            
               Az e rendeletben előírt intézkedések összhangban vannak a Közúti Közlekedési Bizottság véleményével,
            
         ELFOGADTA EZT A RENDELETET:
   1. cikk
   A jármű javítása céljából a menetíró készülék plombáját a 165/2014/EU rendelet 22. cikke (5) bekezdése szerint eltávolító vagy feltörő műhely alkalmazottjának ki kell töltenie, alá kell írnia és le kell pecsételnie az e rendelet mellékletében meghatározott információkat tartalmazó írásbeli nyilatkozatot. Az írásbeli nyilatkozat eredeti példányát a járműben, lepecsételt másolatát pedig a plombát eltávolító vagy feltörő műhelyben kell elhelyezni és megőrizni.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 23-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 60., 2014.2.28., 1. o.
   
   
      MELLÉKLET
      
         Írásbeli nyilatkozat a menetíró készülékek plombájának eltávolításáról vagy feltöréséről
      
      
                  1.
               
               
                  A jármű rendszáma
               
            
                  2.
               
               
                  Jármű-azonosító szám
               
            
                  3.
               
               
                  A járművezető neve
               
            
                  4.
               
               
                  A fuvarozó vagy a személyszállító közösségi engedélye (1)
                  
               
            
                  5.
               
               
                  A műhely neve
               
            
                  6.
               
               
                  A műhely címe
               
            
                  7.
               
               
                  A műhely azonosító száma
               
            
                  8.
               
               
                  A plomba eltávolításáért felelős alkalmazott neve
               
            
                  9.
               
               
                  Az eltávolított plomba száma
               
            
                  10.
               
               
                  A plomba eltávolításának dátuma és időpontja
               
            
                  11.
               
               
                  Az eltávolítás oka(i)
               
            
                  12.
               
               
                  Megjegyzések
                  
                      
                  
               
            Kiállítás helye és dátuma
      Az alkalmazott aláírása
      A járművezető aláírása
      
         (1)  Adott esetben, összhangban a nemzetközi közúti árufuvarozási piachoz való hozzáférés közös szabályairól szóló, 2009. október 21-i 1072/2009/EK európai parlamenti és tanácsi rendelet (HL L 300., 2009.11.14., 72. o.) 4. cikkével vagy az autóbusszal végzett személyszállítás nemzetközi piacához való hozzáférés közös szabályairól és az 561/2006/EK rendelet módosításáról szóló, 2009. október 21-i 1073/2009/EK európai parlamenti és tanácsi rendelet (HL L 300., 2009.11.14., 88. o.) 4. cikkével.